UAT ORAȘUL BUHUȘI

 Nr. 25621 din 23.07.2025

                                                                                                                             APROB
                                                                                                                            PRIMAR,
                                                                                                                  VASILE ZAHARIA
INFORMARE

la finalul procedurii de consultare publică 
Referitor la:

Proiectul de hotărâre pentru aprobarea Regulamentului referitor la susținerea elevilor și sportivilor/echipelor sportive care au obținut rezultate deosebite la olimpiade școlare, concursuri și competiții

Procedura de consultare publică a fost demarată prin anunțul nr. 23392 din 08.07.2025 privind inițierea procedurii de consultare publică, în conformitate cu prevederile Legii nr. 52/2003 privind transparența decizională în administrația publică, republicată, afișat la sediul Primăriei orașului Buhuși și pe site-ul Primăriei orașului Buhuși www.primariabuhusi.ro.
De asemenea, pe site-ul instituției www.primariabuhusi.ro, la secțiunea transparență decizională este afișat proiectul de hotărâre și documentația aferentă acestuia.
Data de 22.07.2025 ora 16.00 a fost termenul limită până la care persoanele interesate puteau formula propuneri, sugestii sau opinii cu privire la proiectul de hotărâre supus dezbaterii publice.
În termenul stabilit dl Ștefan Zaharia, profesor coordonator al cercului de Teatru din cadrul Clubului Copiilor Buhuși, organizator al concursului de teatru și scurtmetraje pentru elevi Cine-Drama și președinte al asociației Artă, Cultură și Natură din Buhuși, prin Formularul pentru colectare, înregistrat cu nr. 23607/10.07.2025, a depus o serie de propuneri, sugestii, opinii cu valoare de recomandare, după cum urmează:

	Data primirii
	Persoana/Organizația inițiatoare
	Date de contact (cel puțin e-mail)
	Textul propus de autoritatea inițiatoare
	Conținuț propunere/sugestie/optinie
	Stadiu    preluată /nepreluată

	10.07.2025
	Ștefan Zaharia, profesor coordonator al cercului de Teatru din cadrul Clubului Copiilor Buhuși
	stefunzaharia@gmail.com
	Art. 3.3 Se acordă elevilor/echipelor de elevi, cu domiciliul în orașul Buhuși și cu vârsta până în 18  ani sau peste, cu condiția să fie înscriși în ultimul an de învățământ preuniversitar, care au obținut Locul I, II, III sau medalii de aur, argint sau bronz la etapele naționale ale competițiilor/concursurilor școlare organizate și desfășurate cu finanțare din partea Ministerului Educației și Cercetării.


	Art. 3.3 Se acordă elevilor/echipelor de elevi, cu domiciliul în orașul Buhuși și cu vârsta până în 18  ani sau peste, cu condiția să fie înscriși în ultimul an de învățământ preuniversitar, care au obținut Locul I, II, III sau medalii de aur, argint sau bronz la etapele naționale și internaționale ale competițiilor/concursurilor școlare organizate și desfășurate în cadrul calendarelor aprobate de Ministerul Educației și Cercetării.


	preluat

	
	
	
	Art.7. În vederea obținerii premiului, se va depune la Primăria Orașului Buhuși un dosar care va cuprinde cererea de acordare a premiului însoțită de următoarele documente, după caz:
• Un tabel centralizator întocmit de către conducerea unităților de învățământ din care să rezulte elevii propuși pentru premiere;

• Copia actului de identitate (elev și părinte);

• Pentru elevii sub 14 ani se va anexa copia certificatului de naștere și copia actului de identitate al părintelui sau tutorelui;

• Copia diplomei obținute.


	Art.7. În vederea obținerii premiului, se va depune la Primăria Orașului Buhuși un dosar care va cuprinde cererea de acordare a premiului însoțită de următoarele documente, după caz:

• Un tabel centralizator întocmit de către conducerea unităților de învățământ din care să rezulte elevii propuși pentru premiere.

• Copia actului de identitate (elev și părinte);

• Pentru elevii sub 14 ani se va anexa copia certificatului de naștere și copia actului de identitate al părintelui sau tutorelui;

• Copia diplomei obținute;

În cazul elevilor ce se încadrează la articolul 3.3 se va menționa în cadrul tabelului care este poziția din CPEENI a concursului la care a obținut performanța.


	preluat

	
	
	
	Art.15. Elevii care au obținut rezultate deosebite la mai multe olimpiade/concursuri/competiții sportive vor fi premiați pentru fiecare performanță, fiind exclusă premierea la aceeași disciplină/concurs/competiție sportivă mai mult de o singură dată în cadrul unui an școlar.
	Art.15. Elevii care au obținut rezultate deosebite la mai multe olimpiade/concursuri/competiții sportive vor fi premiați pentru fiecare performanță, fiind exclusă premierea la aceeași olimpiadă/concurs/competiție sportivă mai mult de o singură dată în cadrul unui an școlar.
	preluat


Nicio asociație legal constituită sau altă autoritate publică nu a solicitat organizarea unei întâlniri în care să se dezbată public proiectul de act normativ.
SECRETARUL GENERAL AL UAT BUHUȘI,          
                CONS. JUR. OANA MIHAI  
Întocmit, 
Responsabil pentru relația cu societatea civilă,
ENACHE MIHAELA
